«\_\_\_» \_\_\_\_\_\_\_\_\_2021 ж.

№\_\_\_\_\_\_\_\_\_

Кыргыз Республикасынын

Билим берүү жана илим

министрлигинин буйругуна

тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

Даярдоонун багыты

**620100 – «Геодезия жана аралыктЫК байкаштыруу»**

Квалификациясы:  **Магистр**

Бишкек 2021

**1. Жалпы жоболор**

**1.1.** Жогорку кесиптик билим берүүнүн **620100 - Геодезия жана аралыктык байкаштыруу** багыты боюнча Мамлекеттик билим берүү стандарты “Билим берүү жөнүндө” Мыйзамга жана билим берүү чөйрөсүндөгү Кыргыз Республикасынын башка ченемдик укуктук актыларына ылайык Кыргыз Республикасынын Билим берүү жана илим министрлиги тарабынан иштелип чыкты жана Кыргыз Республикасынын Министрлер Кабинети аныктаган тартипте бекитилди.

Бул Мамлекеттик билим берүү стандартын аткаруу магистрлерди даярдоо боюнча кесиптик билим берүү программаларды ишке ашыруучу бардык ЖОЖдор үчүн уюштуруучулук-укуктук формаларына карабастан милдеттүү болуп эсептелет.

**1.2.** Терминдер, аныктамалар, белгилөөлөр, кыскартуулар (Жогорку кесиптик билим берүүнүн ушул мамлекеттик билим берүү стандартында пайдаланылган негизги терминдер жана аныктамалар көрсөтүлөт).

Жогорку кесиптик билим берүүнүн ушул Мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана Кыргыз Республикасы жогорку кесиптик билим берүү жаатында белгиленген тартипте кабыл алган эл аралык келишимдерге ылайык терминдер жана аныктамалар пайдаланылат.

- негизги билим берүү программасы - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

- даярдоонун багыты - ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

- профили - негизги билим берүү программасынын конкреттүү бир түргө багытталышы жана (же) кесиптик иш объектти;

- компетенттүүлүк - окуучунун билим берүү чөйрөсүндө анын белгилүү бир тармакта натыйжалуу иш алып баруусу үчүн зарыл болгон алдын-ала аныкталган социалдык талабы (ченеми);

- бакалавр – жогорку кесиптик билимдин квалификациялык деңгээли, белгилүү бир кесиптик иш жүргүзүүгө же тийиштүү багыт боюнча "магистр" академиялык даражасын алуу үчүн окуусун улантууга укук берет;

- магистр – жогорку кесиптик билимдин квалификациялык деңгээли, аспирантурага жана (же) негизги доктордук программасына (PhD / профили боюнча) кирүү укугун берүү жана кесиптик ишти жүзөгө ашыруу;

- кредит - негизги кесиптик билим берүү программасынын сыйымдуулугунун шарттуу өлчөмү;

- окутуунун натыйжалары - негизги билим берүү программасы/модулу боюнча окуунун натыйжасында ээ болгон компетенциялар;

- теңдөөчү курстар - тиешелүү багыт (адистик) боюнча базалык билими жок студент-магистрант тарабынан биринчи окуу жылында базалык кесиптик билим алуу жана багыттар боюнrча магистрлерди даярдоонун негизги билим берүүчү программаларын өздөштүрүүгө талал кылынган компетенцияларга ээ болуу үчүн өздөштүрүлүүчү дисциплина;

- жалпы илимий компетенциялар - кесиптик иш-аракеттердин баарына (же көпчүлүгүнө) мүнөздүү мүнөздөмөлөр: үйрөнүү, талдоо жана синтездөө ж.б. жөндөмдүүлүк;

- инструменталдык компетенциялар - таанып-билүү жөндөмдөрүн, идеяларды жана ой-пикирлерди түшүнүү жана колдонуу жөндөмүн камтыйт; усулдук жөндөмдөр, айлана-чөйрөнү түшүнүү жана башкаруу, убакытты уюштуруу, окуу стратегиясын түзүү, чечим кабыл алуу жана көйгөйлөрдү чечүү; технологиялык көндүмдөр, технологияларды колдонууга байланышкан көндүмдөр, компьютердик билимдер жана маалыматты башкаруу мүмкүнчүлүктөрү; тилдик жөндөмдөр, коммуникативдик компетенциялар;

- социалдык-инсандык жана жалпы маданий компетенциялар - сезимдерди жана мамилелерди билдирүү жөндөмүнө, сынчыл ой жүгүртүүгө жана өзүн-өзү сынга алуу жөндөмүнө, ошондой эле социалдык өз ара аракеттенүү жана кызматташуу процесстерине байланыштуу социалдык көндүмдөр, топтордо иштөө, социалдык жана этикалык милдеттенмелерди кабыл алуу;

- кесиптик стандарт - кесиптик иш-аракеттердин белгилүү бир түрүн, анын мазмунуна жана сапатына карата талаптарды аныктаган жана кызматкердин ишинин түрүнө карабастан, кандай гана болбосун уюмдун курамында өз ордун ээлөө үчүн кызматкердин квалификациясынын сапаттык деңгээлин сүрөттөгөн фундаменталдык документ.

**1.3.** Кыскартуулар жана белгилөөлөр (ушул кесиптик билим берүүнүн мамлекеттик стандартында колдонулган негизги кыскартуулар көрсөтүлгөн).

Учурдагы мамлекеттик билим берүү стандартында колдонулган төмөндөгү кыскартуулар көрсөтүлөт:

**МББС** - Мамлекеттик билим берүү стандарты;

**ЖКББ** - жогорку кесиптик билим берүү;

**НББП** - негизги билим берүү программасы;

**ОМБ** - окуу-методикалык бирикме;

**НББП ДЦ** - негизги билим берүү программасынын дисциплиналарынын цикли;

**ЖИК** - жалпы илимий компетенциялар;

**ИК** - инструменталдык компетенциялар;

**КК** - кесиптик компетенциялар;

**СИЖМК** - социалдык-инсандык жана жалпы маданий компетенциялар.

**2. Колдонуу тармагы**

**2.1.** Жогорку кесиптик билим берүүнүн ушул Мамлекеттик билим берүү стандарты (мындан ары ЖКББ МББС) магистрларди даярдоо багыты боюнча негизги билим берүү программаларын ишке ашыруудагы милдеттүү нормалардын, эрежелердин жана талаптардын жыйындысы жана **620100 - Геодезия жана аралыктык байкаштыруу** уюштуруучулук-усулдук документтерди иштеп чыгуу, Кыргыз Республикасынын аймагында магистр даярдоонун тийиштүү багыты боюнча лицензиясы бар, бардык жогорку кесиптик билим берүүчү билим берүү мекемелеринин, менчик формасына жана ведомстволук формаларына карабастан жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

**2.2.** Ушул ЖКББ МББСын **620100 - Геодезия жана аралыктык байкаштыруу** багыты боюнча негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ушул багыты жана даярдоонун денгээлинин боюнча негизги билим берүү программасын өздөштүрүү өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин мамлекеттик жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатты контролдоону жөнгө ашыруучу ыйгарым укуктуу органдары;

- билим берүү программаларын жана уюмдарын аккредитациялоочу агенстволор.

**2.3.** Абитуриенттердин даярдыгынын деңгээлине талаптар.

**2.3.1.** "Магистр" академиялык даражасын ыйгаруу менен жогорку кесиптик билим алууга талапкер абитуриенттин билим деңгээли тийиштүү багыт боюнча "бакалавр" академиялык даражасы ыйгарылган же өз адистиги боюнча "адис" квалификациясы ыйгарылган жогорку кесиптик билим.

**2.3.2.** Абитуриенттин тийиштүү багыт боюнча жогорку кесиптик "бакалавр" академиялык даражасы же ылайыктуу адистик боюнча «адис» квалификациясы ыйгарылган билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

**3.1.** Кыргыз Республикасында **620100 - Геодезия жана аралыктык байкаштыруу** даярдоо багыты боюнча төмөнкүлөр ишке ашырылат:

- Бакалаврларды даярдоо боюнча ЖКББ НББП;

- Магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтыктоо аттестациясынан ийгиликтүү өткөн жождордун бүтүрүүчүлөрүнө "магистр" академиялык даражасы ыйгарылуу менен жогорку билими тууралуу диплом берилет.

Магистрлерди даярдоонун багытынын алкагында, ЖКББ НББПнын профилдери университет тарабынан тармактык/сектордук квалификациянын алкагына (эгер болсо) негизделет.

**3.2.** Күндүзгү окуу формасындагы жогорку кесиптик билим берүү базасында **620100 - Геодезия жана аралыктан байкаштыруу** багыты боюнча магистрлерди даярдоо боюнча ЖКББ НББПны өздөштүрүүнүн ченемдик мөөнөтү күндүзгү окуу формасындагы жалпы орто же кесиптик орто билим базасында 6 жылдан кем эмести түзөт, "бакалавр" квалификациясы ыйгарылган жогорку кесиптик билим берүү базасында - 2 жылдан кем эмести түзөт.

"Бакалавр" квалификациясын ыйгаруу менен ырасталган, жогорку кесиптик билимдин базасында күндүзгү-сырттан (кечки) жана сырттан окуу формалары боюнча магистрлерди даярдоодо ЖКББ НББПны өздөштүрүүнүн, ошондой эле окутуунун ар түрдүү формалары айкалышкан жана дистанттык билим берүү технологиялары пайдаланылган учурдагы мөөнөттөрү жож тарабынан күндүзгү окуу формасындагы өздөштүрүүнүн белгиленген ченемдик мөөнөтүнө салыштырмалуу жарым жылга узартылат.

Толук жогорку кесиптик билимдин негизинде "адис" квалификациясы менен магистрлерди даярдоо үчүн ЖКББ НББПны өздөштүрүү мөөнөтү бир жылдан кем эмес.

Бакалаврды даярдоонун жана адистиктердин байланышы жок чөйрөлөрүндө жогорку кесиптик билими бар абитуриенттер үчүн билим берүү программасын өздөштүрүү мөөнөтү тиешелүү адистик боюнча магистрлерди даярдоо үчүн ЖКББ НББПнын базалык кесиптик билимин жана компетенттүүлүгүн түзүүчү теңдөөчү курстарды өздөштүрүү жолу менен көбөйөт.

Жеке окуу планына ылайык окууда, билиминин формасына карабастан, окуу мөөнөтүн университет өз алдынча белгилейт.

Ден-соолугунун мүмкүнчүлүктөрү чектелүү адамдардын жеке окуу пландарына ылайык окуу учурунда университет тиешелүү билим берүү формасы үчүн белгиленген мөөнөткө салыштырмалуу мөөнөттү узартууга укуктуу.

Магистрлерди даярдоо багытында ЖКББ НББПнын билим берүү программасын иштеп чыгуунун башка ченемдик шарттары Кыргыз Республикасынын Министрлер Кабинети тарабынан белгиленет.

**3.3.** Күндүзгү билим берүүчү орто жалпы же орто кесиптик билимдин базасында магистрлерди даярдоодогу НББПны өздөштүрүүнүн жалпы эмгек сыйымдуулугу 360тан кем эмес жана "бакалавр" квалификациясы ыйгарылган жогорку кесиптик билимдин базасында 120 кредиттен кем эмести түзөт.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестр болуп курулганда).

Бир кредит студенттин окуу ишинин 30 саатына эквиваленттүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

**3.4.** **620100 - Геодезия жана аралыктык байкаштыруу** багыты боюнча даярдоонун ЖКББ НББПнын инсанды окутуу жана тарбиялоо жаатындагы максаттары.

**3.4.1.** **620100 - Геодезия жана аралыктык байкаштыруу** багыты боюнча ЖКББ НББПнын окутуу жаатындагы даярдоонун максаты:

Гуманитардык, социалдык, экономикалык, математикалык жана табигый илимий билимдердин негиздери жаатында даярдоо, бүтүрүүчүгө тандап алган иш чөйрөсүндө ийгиликтүү иштөөгө мүмкүндүк берүүчү жогорку кесиптик жактан адистешкен (магистрдик деңгээлде) билим алуу, анын социалдык мобилдүүлүгүнө жана эмгек рыногундагы туруктуулугуна өбөлгө түзүүчү универсалдуу жана предметтик-адистешкен компетенцияларга ээ болуу эсептелинет.

**3.4.2.** **620100 - Геодезия жана аралыктык байкаштыруу** багыты боюнча ЖКББ НББПнын инсанды тарбиялоо жаатындагы даярдоонун максаты болуп, максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б. эсептелинет.

**3.5.** Бүтүрүүчүлөрдүн кесиптик иш чөйрөсү.

Бүтүрүүчүлөрдүн кесиптик иш чөйрөсү **620100 - Геодезия жана аралыктык байкаштыруу** даярдоо багыты боюнча төмөнкүлөрдү өзүнө камтыйт:

- Жер үстүн, анын ички катмарларын, космоcтук мейкиндиктеги объектилерди өлчөгөн мейкиндик маалыматтарды алуу, жер бетинин же анын айрым территорияларынын мейкиндик маалыматын чогултуу, иштеп чыгуу жана талдоо;

- Жер үстүндөгү жана курчап турган космостук мейкиндиктеги объектердин, кубулуштардын жана процесстердин координаттык-убакыттык байланышын изилдөө;

- Туруктуу социалдык-экономикалык өнүгүү максатында Кыргыз Республикасынын территориясында жана анын айрым аймактарында геомейкиндик маалыматтардын инфраструктурасын түзүү жана өнүктүрүү.

Бүтүрүүчүлөр кесиптик ишти башка чөйрөлөрдө жана (же) кесиптик иш чөйрөлөрүндө жүргүзө алышат, эгерде алардын билим деңгээли жана алган билимдери кызматкерлердин квалификациясына коюлган талаптарга жооп берсе.

**3.6. Бүтүрүүчүлөрдүн кесиптик иш объектилери**

**620100 - Геодезия жана аралыктык байкаштыруу** даярдоо багыты боюнча магистратура программасын өздөштүргөн бүтүрүүчүлөрдүн кесиптик иш объектилери төмөндөгүлөрдү камтыйт:

- жердин бети, башка планеталар жана алардын спутниктери;

- аймактык жана административдүү түзүлүштөр;

- өнөр жайдык, жарандык имараттар, жолдор, гидротехникалык, жаратылышты коргоочу жана башка жасалма курулуштар;

- Жердин жана башка планеталардын бетиндеги жана ичиндеги жасалма жана табигый объекттер;

- геодинамикалык кубулуштар жана процесстер;

- гравитациялык, электромагниттик жана башка физикалык талаалар;

- орто жана жогорку кесиптик билим берүү уюмдары.

**3.7.** **Бүтүрүүчүлөрдүн кесиптик иштеринин түрлөрү:**

- өндүрүштүк-технологиялык;

- долбоорлоо-изилдөөчүлүк;

- уюштуруучулук башкаруучулук;

- илим-изилдөөчүлүк жана педагогикалык;

Негизинен бүтүрүүчү даярдалып жаткан кесиптик иштин конкреттүү түрлөрү кызыкдар иш берүүчүлөр менен бирдикте тийиштүү кесиптик стандарттын негизинде (эгер бар болсо) же кызыкдар иш берүүчүлөр менен бирдикте аныкталышы керек.

**3.8.** Магистратура программасын өздөштүргөн бүтүрүүчүлөр, магистратура программасы багытталган кесиптик иш түрүнө (түрлөрүнө) жараша төмөнкүдөй адистик тапшырмаларды аткарууга даяр:

***өндүрүштүк-технологиялык иш чөйрөсүндө:***

* картография, илимий-изилдөө жана өндүрүштүк максаттарда геодезиялык, аэрокосмостук жана башка малыматтарды алуу, иштетүү, анализдөө жана синтездөө;
* мамлекеттик геодезиялык, нивелирдик жана гравиметриялык торлорду түзүүнун жана өнүктүрүүнун заманбап ыкмаларын изилдөө жана колдонууга киргизүү;
* геодезия, астрономия, геодинамика жана аралыктан байкаштыруу тармактарындагы жогорку тактыктагы өлчөөлөрдү аткаруу;
* Жер үстүндөгү жана аэрокосмостук ченеп-тартуулардын материалдары боюнча топографиялык жана кадастрдык карталарды жана пландарды даярдоо жана жанылоо боюнча долбоордук чечимдерди техника-экономикалык негиздөө жана кабылдоо;
* табигый ресурстарды, жаратылышты, техногендик кооптуу территорияларды иштетүү жана мониторинг кылуу;
* глобалдык, улуттук, регионалдык, жергиликтуу жана муниципалдык денгээлдерде геоинформациялык системаларды иштеп чыгуу;
* санариптик топографо-геодезиялык жана тематикалык информация маалыматтардын базаларын түзүү;
* илим-изилдөө жана өндүрүштүк-технологиялык чечимдерди кабыл алууда мультимедиялык, виртуалдык, көп ченемдүү санариптик мейкиндиктик моделдөө технологияларын ишке киргизүү.

***долбоорлоо-изилдөөчүлүк иш чөйрөсүндө:***

* топографо-геодезиялык иштерге жана территорияларды жана жаратылыш ресурстарын изилдөөгө байланышкан аралыктан байкаштыруу иштерин аткаруу долбоорлорун түзүү;
* геодезия жана аралыктан байкаштыруу тармагындагы долбоорлук-техникалык документтерди иштеп чыгууну башкаруу;
* иштеп чыгарылган техникалык чечимдерди жана долбоорлорду ишке киргизүүнү башкаруу;
* геодезия жана аралыктан байкаштыруу үчүн геодезиялык жабдууларды жана системаларды иштеп чыгуунун техникалык шарттарын аткарууга жана изилдөөлорүнө катышуу.

***уюштуруучулук-башкаруучулук иш чөйрөсүндө:***

* топографо-геодезиялык жана аэрофото ченеп-тартууну уюштуруу жана аткаруу боюнча нормативдик-техникалык документтерди илимий изилдөөлөрдүн негизинде иштеп чыгуу;
* талаа жана камералык топографо-геодезиялык жана аэрофото ченеп-тартүү иштерин уюштуруу жана башкаруу;
* топографо-геодезиялык жана аэрофото ченеп-тартуу иштерин аткаруунун пландарын жана сметалык документтерин даярдоо;
* топографо-геодезиялык, аэрокосмостук жана фотограмметриялык продукцияны техникалык жактан контролдоонун, сапатын башкаруунун ыкмаларын иштеп чыгуу жана аткаруу.

***илим-изилдөөчүлүк жана педогогикалык иш чөйрөсүндө:***

* геодезия, геодинамика жана аралыктан байкаштыруу жаатындагы процесстерди жана кубулуштарды моделдөө, моделдердеги жана процесстердеги мамилелерди математикалык чечмелөө, колдонулган моделдердин жана божомолдордун чектерин аныктоо;
* тажрыйбаларды уюштуруу жана өткөрүү, жетишилген натыйжаларды иштеп чыгуу, жалпылоо, талдоо жана каттоо;
* топографиялык-геодезиялык иштердин жана аймактарды аралыктан байкаштыруу менен байланышкан иштердин жаңы ыкмаларын жана техникалык документтерин илимий-техникалык экспертизадан өткөрүү; техникалык долбоорлорду, ойлоп табууларды, илимий эмгектерди карап чыгуу;
* орто кесиптик жана кесиптик жогорку билим берүүнүн профили боюнча окуу куралдарын, лекцияларды жана практикалык сабактарды иштеп чыгуу;
* аудиториялык сабактарды өткөрүү, студенттердин курстарын жана дипломдорун иштеп чыгуу, окуу жана өндүрүштүк тажрыйбасын көзөмөлдөө.топографо-геодезиялык жана аралыктан байкаштыруу иштери менен байланышкан иштердин жаны ыкмаларын жана техникалык документтерин илимий-техникалык экспертизадан өткөрүү;

**4. НББПны ишке ашыруунун шарттарына карата жалпы талаптар**

**4.1. Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.**

**4.1.1.** Жождор даярдоонун багыты боюнча Негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгат жана жождун окумуштуулар кеңешинде бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндө камтылган сунуш-көрсөтмөлөрдү кармануу менен кеминде 5 жылда бир жолудан кем эмес жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелишинде;

- билим берүү программаларын мониторингдөөдө, мезгил-мезгили менен рецензиялоодо;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелишинде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлдөөдө, анын ичинде окуп жаткандарды сурап билүү жолу менен;

- өз (стратегиясын) баалоо жана башка билим берүү мекемелери менен салыштыруу үчүн макулдашылган критерийлерге ылайык өзүн-өзү текшерүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

**4.1.2.** 2-денгээлдеги студенттерди жана бүтүрүүчүлөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоого, бүтүрүүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо боюнча жобону эске алуу менен аныкталат.

**4.1.3.** НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож социалдык-маданий чөйрөнү түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну, анын ичинде студенттердин коомдук уюмдардын, спорттук жана чыгармачылык клубдардын, илимий студенттик коомдордун ишине катышуусун өнүктүрүү аркылуу колдоого милдеттүү.

**4.1.4.** Жогорку окуу жайынын НББПсында студенттин тандоосу боюнча дисциплиналарды камтылыш керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

**4.1.5.** Жож 2-денгээлдеги студенттердин өзүнүн окуу программасын түзүүгө катышуусуна реалдуу мүмкүнчүлүк камсыз кылууга милдеттүү.

**4.1.6.** Жож НББПны түзүүдө 2-денгээлдеги студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинээрин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

**4.2.** 2-денгээлдеги студенттин НББПны ишке ашыруудагы укуктарына жана милдеттерине карата жалпы талаптар.

**4.2.1.** Студенттер алардын тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

**4.2.2.** Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

**4.2.3.** НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

**4.2.4.** Студенттер жождун НББПсында алдын ала каралган бардык тапшырмаларды белгиленген мөөнөттөрдө аткарууга милдеттүү.

**4.3.** Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиториялык сабактардын күндүзгү окуу формасындагы көлөмүн Мамлекеттик билим берүү стандарты аныктайт, ЖКББнын деңгээлин жана даярдоонун багытынын спецификасын эсепке алуу менен, ар бир окуу дисциплинасын үйрөнүүгө бөлүнгөн жалпы көлөмдүн 25 пайызынан кем эмесин түзөт.

**4.4.** Күндүзгү-сырттан (кечки) окуу формасында аудиториялык сабактардын көлөмү жумасына 16 сааттан аз болбошу керек.

**4.5.** Сырттан окуу формасында окутуучу менен сабак окуу мүмкүнчүлүгү 2-денгээлдеги студентке жылына 160 сааттан аз эмес көлөмдө камсыз кылынуусу керек.

**4.6.** Окуу жылындагы каникулдук убакыттын жалпы көлөмү 7-10 жуманы, мунун ичинде кыш мезгилинде 2 жумадан кем эмес убакытты түзүүсү керек.

**5. Магистрлерди даярдоо боюнча НББПнын талаптары**

**5.1.** **Магистрлерди даярдоо боюнча НББПны өздөштүрүүнүн натыйжаларына коюлуучу талаптар.**

**620100 - Геодезия жана аралыктык байкаштыруу** багыты боюнча НББПнын максаттарына ылайык «магистр» квалификациясына ээ болгонбүтүрүүчү ушул ЖКББ МББСнын 3.4 жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**а) универсалдуу (УК):**

***- жалпы илимий (ЖИК):***

- жарандык демократиялык коомдун баалуулуктарын өнүктүрүүгө, социалдык адилеттүүлүктү камсыз кылууга, идеологиялык, социалдык жана жеке маанилүү көйгөйлөрдү дисциплиналар аралык жана инновациялык мамилелердин негизинде чечүүгө багытталган стратегиялык милдеттерди талдай алат жана чече алат. (ЖИК-1);

***инструменталдык (ИК);***

- чет тилдердин биринде адистештирилген жана чектеш тармактардын деңгээлинде кесиптик талкууларды жүргүзө алат (ИК-1);

-инновациялык жана илимий ишмердүүлүктө колдонуу үчүн маалыматтык технологияларды жана чоң маалыматтарды колдонуп жаңы билимдерди бере алат (ИК-2).

***социалдык-инсандык жана жалпы маданий (СИЖМК):***

-максаттарга жетүү үчүн эксперттик / кесиптик топтордун / уюмдардын ишин уюштурууга жөндөмдүү (СИЖМК -2);

**б) кесиптик (КК):**

Магистрдик программаны өздөштүргөн бүтүрүүчү магистрдик программа багытталган кесиптик иштин түрүнө (түрлөрүнө) ылайык кесиптик компетенцияга (КК) ээ болушу керек:

***өндүрүштүк-технологиялык иш чөйрөсүндө:***

- магистратуранын НББПнын фундаменталдык жана колдонмо дисциплиналары боюнча билимин көрсөтүүгө жөндөмдүү (КК-1);

- теоретикалык жана практикалык терендетилген, анын ичинде иш чөйрөсүнө тийиштүү, билимдерди колдонууга, ошондой эле жаны билимдерди жана билгичтиктерди, алардын ичинде иш чөйрөсү менен байланышпаган жаны илимдердин тармактарында, өзүнүн илимий көз-караштарын өз алдынча кенейтүүгө жөндөмдүү (КК-2);

- геодезиялык жана аэрокосмостук информацияны картографияда, жаратылыш ресурстарын, жаратылышты пайдаланууда, техногендик кооптуу территорияларда, илимий-изилдөөчүлүк жана өндүрүштүк жумуштарды мониторинг кылуу максаттарында иштетүүгө жана синтездөөгө жөндөмдүү (КК-3);

- илим-изилдөө жана өндүрүштүк-технологиялык чечимдерди кабыл алууда телекоммуникация, глобалдык спутникалык орунду аныктоо, мультимедиялык, виртуалдык, көп ченемдуу санариптик мейкиндиктик моделдөө технологияларын ишке киргизүүгө жөндөмдүү (КК-4);

***долбоорлоо-изилдөөчүлүк иш чөйрөсүндө:***

-топографиялык-геодезиялык жумуштарды өндүрүү жана жаратылыш ресурстарын картага түшүрүү жана изилдөө үчүн аймактарды аралыктан зонддоо боюнча долбоорлорду түзө алат ((КК-5);

техникалык долбоорлордун, ойлоп табуулардын, илимий эмгектердин, ошондой эле топографиялык-геодезиялык жумуштардын жана аймактарды аралыктан байкаштыруу менен байланышкан иштердин жаңы ыкмаларын илимий-техникалык экспертизадан өткөрө алат (КК-6);

***уюштуруучулук-башкаруучулук иш чөйрөс***ү***ндө:***

***-*** илимий изилдөөлөрдүн негизинде топографиялык-геодезиялык иштерди жана аймактарды аралыктан байкаштыруу менен байланышкан иштерди уюштуруу жана өткөрүү боюнча ченемдик-техникалык документтерди иштеп чыгууга жөндөмдүү (КК-7);

-топографиялык-геодезиялык, аэрокосмостук жана фотограмметриялык продукциялардын методдорун иштеп чыгууга жана техникалык көзөмөл жүргүзүүгө, сапатын башкарууга жөндөмдүү. (КК-8);

***илим-изилдөөчүлүк жана педагогикалык иш чөйрөсүндө:***

- геодезия, геодинамика жана аралыктан байкаштыруу жаатындагы илимий изилдөөлөрдүн методикаларын, пландарын жана программаларын иштеп чыгууга, аткаруучуларга тапшырмаларды даярдоого, тажрыйбаларды жана тесттерди уюштурууга, алардын натыйжаларын талдап жана жалпылоого жөндөмдүү (КК-9);

- окутуу багытында кесиптик педагогикалык ишмердүүлүк менен алектене алат (КК-10).

Компетенттүүлүк тизмелери улуттук квалификациялык алкактын, тармактык / тармактык квалификациялык алкактын жана кесиптик стандарттардын (эгер бар болсо) негизинде аныкталат.

Магистрдик билим берүү программасын иштеп чыгууда бардык универсалдык компетенттүүлүктөр, ошондой эле ушул программа багытталган кесиптик иш-аракеттердин түрлөрүнө байланыштуу кесиптик компетенттүүлүктөр программанын талап кылынган окутуунун натыйжаларынын жыйындысына кошулат. Окутуу процессинде студент өзүнүн окутуусунун белгилүү бир профилине байланыштуу башка (атайын кесиптик) компетенттүүлүктөргө ээ боло алат.

Профиль 5 наамдан ашпаган кошумча атайын кесиптик компетенттүүлүк менен аныкталат жана ЖОЖ тарабынан өз алдынча аныкталат. Профилдердин тизмеси ОМБ тарабынан бекитилген. Кошумча компетенциялардын тизмелери улуттук квалификациялык алкактын, тармактык / тармактык квалификациялык алкактын жана кесиптик стандарттардын (эгер бар болсо) негизинде аныкталат.

**5.2 Магистрлерди даярдоонун НББПнын түзүмүнө талаптар.**

620100 - Геодезия жана аралыктан байкаштыруу багыты боюнча магистрлерди даярдоонун НББПнын түзүмү төмөнкүдөй блокторду камтыйт:

**КР ББжИМ тарабынан сунушталган жана КР Министрлер Кабинети бекиткен НББПнын түзүмү**

|  |  |  |  |
| --- | --- | --- | --- |
| **Магистрлерди даярдоонун НББПнын түзүмү** | | **Магистрлерди даярдоодогу НББПнын жана анын блокторунун кредиттердеги көлөмү** | |
| Блок 1 | Дисциплиналар (модулдар)  1.1. Жалпы илимий цикл.  1.2. Кесиптик цикл. | 60-90 |
| Блок 2 | Практика | 20-40 |
| Блок 3 | Жыйынтыктоочу мамлекеттик аттестация | 10-15 |
| **Магистрлерди даярдоо боюнча НББПнын көлөмү** | | **120** | |

Жож билим берүү стандартынын талаптарына ылайык магистрлерди даярдоодоry НББПны иштеп чыгат жана улуттyк квалификациянын алкактарына ылайык oкyтyyнун натыйжаларына жетишүү үчүн жооп берет.

Дисциплиналардын (модулдардын) топтомун жана алардын магистрлерди даярдоодогу НББПнын ар бир блоryна тиешелүү эмгек сьiйымдуулугун жож улуттyк квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

**5.2.1.** "Практика" 2-блоry окуу практикасын (тааныштыруу, технологиялык, илимий-изилдөө иштери) жана өндүрүштүк (долбоордук, эксплуатациялык, педагогикалык, илимий-изилдөө иштери) практиканы камтыйт.

Жож бир же бир нече типтеги практиканы тандоого укуктуу, ошондой эле белгиленген кредиттердин чегинде кошумча типтеги практиканы белгилей алышат.

**5.2.2.** "Мамлекеттик аттестация" 3-блогу мамлекеттик экзаменди тапшырууга даярдыкты жана тапшырууну, бүтүрүүчү квалификациялык ишти аткарууну жана аны жактоону (жож бүтүрүүчү квалификациялык ишти жыйынтыктоочу мамлекеттик аттестация курамына киргизген учурда) камтыйт.

**5.2.3.** Магистрперди дярдоодогу НББПнын алкагында милдеттүү жана элективдүү бөлүк болот.

Магистрлерди дярдоодогу НББПнын алкагында милдеттүү бөлүгүнө жалпы илимий, универсалдуу, социалдык-инсандык жана жалпы маданий жана кесиптик компетенциялардын калыптанышын камсыз кылуучу дисциплицалар жана практикалар кирет.

Мамлекеттик аттестациянын көлөмүн эсепке албаганда, милдеттүү бөлүктүн көлөмү магистрлерди даярдоодоry НББПнын жалпы көлөмүнүн 50 пайызынан ашпоого тийиш.

Магистрлерди даярдоодоry НББПнын элективдүү бөлүгүндө студенттер тийиштүү багыт боюнча дисциплиналарды тандай алышат, ошондой эле башка багыттар боюнча магистрлерди даярдоодогу НББПнын дисциплиналарын тандоого жол берилет.

**5.2.4.** Университет ден-соолугунун мүмкүнчүлүктөрү чектелүү адамдарга (алардын талабы боюнча) магистрлерди даярдоонун негизги билим берүү программасына ылайык, алардын психофизикалык өнүгүүсүнүн өзгөчөлүктөрүн, индивидуалдык мүмкүнчүлүктөрүн эске алуу менен окууга мүмкүнчүлүк түзүп бериши керек жана эгерде зарыл болсо, анда ден-соолукка байланыштуу окутууга каршы көрсөтмөлөрдү камтыган, негизги билим берүү программасынан тышкары, бул адамдардын өнүгүүсүнүн бузулушу оңдого жана социалдык адаптацияланышы камсыз кылууга багытташ керек.

**5.3. Магистрлерди даярдоонун НББПсын ишке ашыруунун шарттарына карата талаптар.**

**5.3.1. Окуу процессин кадрлар менен камсыз кылуу.**

Магистрлерди даярдоонун негизги билим берүү программасын ишке ашыруу квалификациялуу педагогикалык кадрлар менен камсыз камсыз кылынышы керек, мында илимдин кандидатынын же доктору окумуштуулук даражасы бар окутуучулар абынан берилген дисциплиналардын, лекциялардын үлүшү дисциплиналардын жалпы санынын 80 пайызын түзүшү керек.

Студент-магистрантка түздөн-түз жетекчиликти окумуштуулук даражасы жана илимий наамы же бул жагынан жетекчилик кылуу тажрыйбасы бар илимий жетекчилер жүзөгө ашырышат, бир илимий жетекчи 5 тен көп эмес студент-магистрантка жетекчилик кыла алат (муну жождун окумуштуулар кеңеши аныктайт).

**5.3.2. Окуу процессин окуу-методикалык жана маалыматтык камсыз кылуу.**

Магистрлерди даярдоонун негизги билим берүү программаларын жүзөгө ашыруу ар бир студенттин НББПнын дисциплиналарынын (модулдарынын) толук тизмесине ылайык түзүлгөн маалымат базаларына жана китепкана фонддоруна жеткиликтүүлүгүн камсыз кылышы керек.

Студенттерге ата мекендик жана чет өлкөлүк университеттер, ишканалар жана уюмдар менен тез арада маалымат алмашуу мүмкүнчүлүгү берилиши керек.

Университеттин билим берүү программасы билим берүүчү маалыматтык ресурстар менен камсыз болушу керек: студенттерди аралыктан окутуу үчүн видео сабактар, видео презентациялар.

Китепкана фондусунун электрондук ресурстарына жеткиликтүүлүк, илимий изилдөөлөрдүн натыйжаларын жана тиешелүү тармактардагы жаңылыктарды жарыялаган кеминде 5 журналда (окутуу профили боюнча) камсыздалууга тийиш.

Электрондук басылмаларды колдонууда университет ар бир магистрантка изилдөө жүргүзүү жана өз алдынча иш алып баруу үчүн компьютердик класста жумасына 10 сааттан кем эмес окулган дисциплиналардын көлөмүнө ылайык Интернет менен камсыз кылууга милдеттүү.

**5.3.3. Окуу процессин материалдык-техникалык камсыздоо**

Магистрлерди даярдоонун НББП камсыз кылуучу ЖОЖ окуу планында каралган, санитардык жана орт коопсуздугунун талаптарына жана нормаларына жооп берүүчү лабораториялык, дисциплиналык жана дисциплиналар аралык, практикалык даярдыктын бардык түрлөрүн өткөрүүчү, студенттердин практикалык жана илим-изилдөөчүлүк иштерин камсыз кылуучу материалдык – техникалык базага ээ болуусу зарыл.

Билим берүү программаларын ишке ашыруу үчүн талап кылынган материалдык-техникалык камсыздоонун минималдуу тизмеси төмөндөгү жайларды жана алардын жабдууларын камтыйт:

- лабораториялык практикумдарды өткөрүү жайы дисциплинанын болжолдуу программасында каралган, лабораториялык иштердин тизмесине ылайык атайын окуу лабораториялык эмеректер, геодезиялык куралдар, лабораториялык жабдуулар, лабораториялык стенддер, атайын өлчөөчу каражаттар менен камсыздалышы керек. Эрежеге ылайык, тажрыйбаларды жүргүзүүдө жана ченөөлөрдүн жыйынтыктарын иштеп чыгууга заманбап лабораториялык куралдарды, геодезиялык аспаптарды жана программалык жабдууларды, тажрыйбалардын натыйжаларын башкарууда жана эсептөөдө сан ариптик өлчөөчү техниканы, компьютердик технологияларды пайдалануу керек. Ошондой эле виртуалдык лабораториялык иштерди аткаруу мүмкүнчүлүгү да каралышы керек.

- лекциялык жана практикалык (семинардык) сабактарды өтүүчү жайлар эрежеге ылайык атайын окуу эмеректери менен жана техникалык окуу каражаттардан, чоң аудиторияларда окуу маалыматтарын тааныштыруу үчүн: аралыктан башкаруучу дубалга илүүчү экрандан кыймылдоочу маркердик доскадан маалыматтарды компьютерге берүү үчүн окуучу түзүлүштөрдөн мультимедиялык проекторлордон жана башка маалыматтык көрсөтүүчү каражаттардан түзүлүшү керек.

Лекциялык сабактарды өткөрүү үчүн дисциплинанын болжолдуу аныкталган программасы боюнча көрсөтүлүүчү тажрыйбаларды жана тематикалык иллюстрацияларды аткарууну камсыз кылуучу көрсөтмө жабдуулардын жана окуу-көрсөтмө куралдарынын топтому колдонулушу керек.

Геодезия боюнча окуу практикаларын өткөрүү үчүн окуу полигондору жана атайын талаа жабдуулары даярдалышы керек.

ЖОЖдын негизги билим берүү программасын камсыздоонун мультимедиялык каражаттарын түзүү үчүн атайын студияны жабдуу талап кылынат.

Студенттердин өз алдынча иштөөчү жайы локалдык түйүндөргө жана Интернетке кошулуу мүмкүнчүлүгү бар компьютердик технологиялар менен жабдылышы керек. Маалыматтар базасына, окутуунун мультимедиялык каражаттарына жана дистанциялык окуунун кошулуу түйүндүрүн китепканалардын базасында уюштуруу мүмкүн.

Электрондук басылмаларды колдонууда университет ар бир студентке магистратуранын лицензиялык талаптарына ылайык, Интернетке туташкан компьютердик класста жумуш ордун камсыз кылышы керек.

**5.3.4. Бүтүрүүчүлөрдү даярдоонун сапатын баалоо**

Жогорку окуу жайы магистрлерди даярдоонун сапатына кепилдигин камсыз кылууга милдеттүү.

Магистрларды даярдоонун НББПсын ишке ашыруунун сапатын баалоо студенттердин жетишүүсүн күнүмдүк текшерүүнү, ортолук аттестациялоону жана бүтүрүүчүлөрдү мамлекеттик аттестациялоону камтышы зарыл.

Күнүмдүк текшерүүнүн жана ар бир сабак боюнча 2-денгээлдеги студенттин ортолук аттестациясынын атайын формалары жана жол-жоболору университет тарабынан өз алдынча иштелип чыгат жана окуунун биринчи айында студенттерге билдирилет.

Студенттердин өздүк жетишкендиктеринин магистрларды даярдоонун тийиштүү НББПсынын денгээлдүү талаптарына ылайыктуулугун аттестациялоо үчүн (жетишүүсүн күнүмдүк текшерүү жана ортолук аттестациялоо) типтүү тапшырмаларды, текшерүү иштерин, тесттерди жана алардын билиминин, тажрыйбасынын жана ээ болгон компетенцияларынын денгээлин текшерүүчү тесттерди жана ыкмаларды камтыган баалоо фондуларынын каражаттары түзүлөт. Баалоо фондуларынын каражаттары жож тарабынан иштелип чыгат жана бекитилет.

ЖОЖ келечектеги кесиптик ишмердүүлүгүнүн шарттарына студенттердин жетишкендиктерин жана орто аралык аттестациялоо программаларын максималдуу жакындаштыруу үчүн шарттарды түзүшү керек, ал үчүн белгилүү бир дисциплинанын мугалимдеринен тышкары, жумуш берүүчүлөр, тиешелүү дисциплиналарды окуган мугалимдер ж.б. тышкы эксперттер катары активдүү катышуусу керек.

Студенттерге окуу процессинин мазмунун, уюштурулушун жана сапатын, ошондой эле жекече мугалимдердин ишин баалоо мүмкүнчүлүгү берилиши керек.

Жыйынтыктоочу мамлекеттик аттестация мамлекеттик экзамендерди тапшырууга жана тапшырууга даярданууну, жыйынтыктоочу квалификациялык ишти – магистрдик диссертацияны аткарууну жана коргоону камтыйт (эгерде университетте акыркы квалификациялык ишти жыйынтыктоочу мамлекеттик аттестацияга киргизсе).

Эгерде университет акыркы квалификациялык ишти - магистрдик диссертацияны жыйынтыктоочу мамлекеттик аттестацияга киргизсе, анда университеттин ЖОЖдорунун профилин НББПсын эске алуу менен магистрдын бүтүрүүчүлүк квалификациялык ишинин мазмунуна, көлөмүнө жана түзүмүнө карата талаптар, Кыргыз Республикасынын жогорку окуу жайларынын бүтүрүүчүлөрүн акыркы мамлекеттик аттестациялоо жөнүндө ушул жобонун негизинде, ошондой эле бул МББС ЖКББ, магистр даражасынын негизги билим берүү программасын өздөштүрүүнүн натыйжаларына коюлган талаптарга ылайык келет.

**620100 - Геодезия жана аралыктык байкаштыруу** багыты боюнча ушул ЖКББ МББС ушул ЖКББ МББСынын алкагында тиешелүү профилдерди (магистратуранын билим берүү программаларын) ачууну, иштетүүнү жана жоюуну эмгек рыногунун, негизги иш берүүчүлөрдүн жана башка кызыкдар тараптардын керектөөлөрүнө жараша ЖОЖдун чечими жана ОМБ менен макулдашуу аркылуу камсыз кылат.

**620100 - Геодезия жана аралыктык байкаштыруу** багыты боюнча ушул ЖКББ Мамлекеттик билим берүү стандарты базалык ЖОЖ - Н.Исанов атындагы КМКТАУнун алдындагы Курулуш жана архитектура боюнча билим берүү тармагындагы Окуу- методикалык бирикме тарабынан иштелип чыккан.

Базалык ЖОЖ Н.Исанов ат. КМКТАУнун

алдындагы Окуу- методикалык бирикменин

төрагасы, т.и.к., доцент, биринчи проректор \_\_\_\_\_\_\_\_\_\_\_\_ Саткыналиев Т.Т.

**620100 - Геодезия жана аралыктык байкаштыруу багыты боюнча**

**секциянын башчысы:**

|  |  |  |
| --- | --- | --- |
| Т.и.к., доцент, Н.Исанов атындагы КМКТАУнун «Геодезия жана геоинформатика» кафедрасынын башчысы | \_\_\_\_\_\_\_\_\_\_ | Чымыров А.У. |
| **Окуу-методикалык бирикменин мүчѳлѳрү:**  КР МЖРА алдындагы Мамлекеттик картография-геодезия кызматынын (Мамкартография) директорунун орун басары | \_\_\_\_\_\_\_\_\_\_ | Мурзаев А.М. |
| КР МЖРА алдындагы «Кыргызгипрозем» Мамлекеттик жерге жайгаштырууну долбоорлоо институтунун башкы инженери | \_\_\_\_\_\_\_\_\_\_ | Таштемиров А. |
| «Бишкекглавархитектура» муниципалдык ишкананын “Градкадастр жана геоинформация” бѳлүмүнүн башчысы | \_\_\_\_\_\_\_\_\_\_\_ | Анарбаев М.А. |
| Т.и.к., профессор, Академик Υ. Асаналиев атындагы Кыргыз мамлекеттик геология, тоо-кен иши жана жаратылыш ресурстарын ѳздѳштүрүү университетинин «Геодезия жана маркшейдердик иш» кафедрасынын башчысы | \_\_\_\_\_\_\_\_\_\_ | Чунуев И.К. |
| Т.и.к., К.И. Скрябин атындагы Улуттук агрардык университеттин «Жерге жайгаштыруу жана кадастр» кафедрасынын башчысы | \_\_\_\_\_\_\_\_\_\_ | Батыкова А.Ж. |
| Т.и.к., К.И. Скрябин атындагы Улуттук агрардык университеттин «Геодезия жана картография» кафедрасынын доценти | \_\_\_\_\_\_\_\_\_\_ | Шаршеев Э.С. |